  Туспуктэм: Григорий Фомин Анжелика Тихонова корреспондент Удмуртиын «Миллион тонн зерна» программа кутыны чаклало. 25-тӥ пӧсьтолэзе аппарат кенешонын улосвыллэн тӧроез Александр Бречалов элькун кивалтэтлэн тӧроезлэн воштӥсезлы Ольга Абрамовалы со пумысен ужаны косӥз. « Пыр-поч эскере но возьматэ «Миллион тонн зерна» программаез. Азьветлӥсь ёросъёс шоры учконо ке, асьмелэн вань луонлыкъёсмы вань со лыдпусъёс дорозь сузьтӥськыны. Нош со мар сярысь вера? Ю тысья асэрико луон, пудо сиёнъя тросгес луонлыкъёс кылдытон сярысь » Александр Бречалов, Удмуртилэн тӧроез Ольга Абрамова аслэсьтыз докладзэ лыдӟыкуз туннэ нуналлы Удмуртиын оглом 923 сюрс тонна ю тысь быре шуыса вераз. Ог люкетсэ палэнысь басьтыса ваё. Со пусйиз, кизён ужъёс умой ортчизы, гурт возёс будосъёсты туэ тросгес но кизизы. Котькинлэсь трос Алнаш, Можга, Сарапул ёросъёсын. « Та дыре урожаймы трос луоз шуыса оскиськом. Малпасько, оглом 700 сюрс тонналлэсь трос ю тысь поттом » Ольга Абрамова, Удмуртиысь кивалтэтлэн тӧроезлэн воштӥсез Нялтас вераса, Александр Бречалов пусйиз, 2023-тӥ арын Удмуртиын араз миллион тонна йӧл поттон ужпумзэ быдэстыны кулэ ни. Нош 2022-тӥ арын 950-960 сюрс тонна поттоно. Тодэ вайытом, Дэри ёросысь Первомайской каргурт котырын бусылэсь нуналзэ ортчытӥзы но улосвылын будэтыны тупатэм чабейлэн, ӟеглэн, йыдылэн, сезьылэн, соялэн но етӥнлэн 70-лэсь трос сортъёсынызы тодматӥзы. Тегъёс: гуртвозёс Удмуртия АлександрБречалов ОльгаАбрамова ютысь  